Blaze7451/Wiki-th-20250601 huggingface dataset:
เทศบาลตำบลหนองจอก

เทศบาลตำบลหนองจอก เป็นเทศบาลขนาดเล็กในอำเภอท่ายาง จังหวัดเพชรบุรี เดิมเป็นสุขาภิบาลหนองจอก ต่อมาได้รับการยกฐานะจากสุขาภิบาลหนองจอก เป็นเทศบาลตำบลหนองจอก ตามพระราชกฤษฎีกา เมื่อวันที่ 25 พฤษภาคม พ.ศ. 2542

**ประวัติ**
ในอดีตหนองจอกเคยเป็นที่ตั้งของที่ว่าการอำเภอชะอำ โดยได้มีการย้ายที่ว่าการอำเภอนายาง มายังตำบลหนองจอก เมื่อ พ.ศ. 2457 เนื่องจากมีการสร้างสถานีรถไฟหนองจอกในตำบล ซึ่งอำนวยความสะดวกในการคมนาคม ดินเหมาะแก่การทำเกษตรกรรม และได้เปลี่ยนชื่อเป็นอำเภอหนองจอก ภายหลังสงครามมหาเอเชียบูรพา กระทรวงมหาดไทยได้ย้ายที่ว่าการอำเภอหนองจอกไปตั้งที่ตำบลชะอำ และได้เปลี่ยนเป็นอำเภอชะอำ เมื่อวันที่ 1 ตุลาคม พ.ศ. 2487 เพื่อสอดรับกับการเป็นแหล่งท่องเที่ยวตากอากาศชายทะเล ส่วนตำบลหนองจอกปัจจุบันอยู่ในความปกครองของอำเภอท่ายางจนถึงทุกวันนี้
จากการที่เคยเป็นที่ตั้งของที่ว่าการอำเภอศูนย์กลางของเขตปกครองในระดับ "อำเภอ" มาก่อน และมีสถานีรถไฟในการอำนวยความสะดวกแก่ประชาชนจึงทำให้เหมาะแก่การตั้งบ้านเรือนในพื้นที่นี้ การตั้งบ้านเรือนจึงมีความหนาแน่นระดับหนึ่งที่สามารถจัดตั้งเป็นสุขาภิบาลได้ กระทรวงมหาดไทยจึงได้พิจารณาจัดตั้งสุขาภิบาลหนองจอก เมื่อวันที่ 19 มีนาคม พ.ศ. 2506 และได้ยกฐานะเป็นเทศบาลตำบลหนองจอก เมื่อวันที่ 25 พฤษภาคม พ.ศ. 2542

**ภูมิศาสตร์**
ภูมิประเทศของตำบลหนองจอกเป็นพื้นที่ราบ ลาดเทเล็กน้อย โดยมีความลาดเทจากทิศตะวันออกไปทางทิศตะวันตก ลักษณะภูมิอากาศมี 3 ฤดู อากาศร้อน ฝนตกตามฤดูกาล และหน้าหนาวไม่หนาวมาก อากาศอบอุ่น

**อาณาเขตพื้นที่**
จำนวนหมู่บ้านที่รับผิดชอบมีจำนวน 4 หมู่บ้าน ได้แก่ หมู่ที่ 5 บ้านฝั่งห้วย, หมู่ที่ 6 บ้านหนองจอก, หมู่ที่ 7 บ้านดอนยี่พรม, หมู่ที่ 9 บ้านหนองจอก นอกนั้นจะเป็นพื้นที่ในความรับผิดชอบขององค์การบริหารส่วนตำบลหนองจอก
ตำบลหนองจอกเป็นตำบลหนึ่งใน 12 ตำบล ของอำเภอท่ายาง จังหวัดเพชรบุรี ห่างจากที่ว่าการอำเภอท่ายางไปทางทิศตะวันออก ประมาณ 12 กิโลเมตร มีอาณาเขตติดต่อกับตำบลต่าง ๆ ดังนี้คือ - ทิศเหนือ ติดต่อกับ ตำบลหนองขนานและตำบลดอนยาง อำเภอเมืองเพชรบุรี - ทิศใต้ ติดต่อกับ ตำบลหนองศาลาและตำบลนายาง อำเภอชะอำ- ทิศตะวันออก ติดต่อกับ ตำบลปึกเตียน อำเภอท่ายาง- ทิศตะวันตก ติดต่อกับ ตำบลมาบปลาเค้า อำเภอท่ายาง

**ผู้บริหารองค์กร**

**การขนส่ง**
 ทางรถไฟสายใต้ – สถานีรถไฟหนองจอก

**อ้างอิง**

**แหล่งข้อมูลอื่น**
  ข้อมูลตำบลหนองจอก จังหวัดเพชรบุรี date=2016-03-04  จากเว็บไซต์ thaitambon.com-  ข้อมูลทั่วไปอำเภอท่ายาง date=2008-10-09  จากเว็บไซต์เกษตรอำเภอท่ายาง-  ฐานข้อมูลท้องถิ่นจังหวัดเพชรบุรีและจังหวัดประจวบคีรีขันธ์fix-attempted=yes  จากเว็บไซต์มหาวิทยาลัยราชภัฎเพชรบุรี
หนองจอก
หนองจอก
รัฐธรรมนูญแห่งราชอาณาจักรสยาม

รัฐธรรมนูญแห่งราชอาณาจักรสยาม หรือ รัฐธรรมนูญแห่งราชอาณาจักรไทย พุทธศักราช 2475 เป็นรัฐธรรมนูญฉบับที่ 2 ของประเทศไทย ต่อจากพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 แต่เป็นรัฐธรรมนูญฉบับแรกที่กำหนดให้เป็นฉบับถาวร ประกาศและใช้บังคับตั้งแต่วันที่ 10 ธันวาคม พ.ศ. 2475 ก่อนจะถูกยกเลิกและแทนที่โดยรัฐธรรมนูญแห่งราชอาณาจักรไทย พุทธศักราช 2489 เมื่อวันที่ 10 พฤษภาคม พ.ศ. 2489 อย่างไรก็ตาม รัฐบาลในสมัยจอมพล ป. พิบูลสงคราม ก็ได้กลับมาประกาศใช้รัฐธรรมนูญฉบับนี้โดยมีการแก้ไขเพิ่มเติมหลายประการเมื่อวันที่ 8 มีนาคม พ.ศ. 2495 ก่อนจะยกเลิกอย่างสมบูรณ์เมื่อวันที่ 20 ตุลาคม พ.ศ. 2501

**การแก้ไขเพิ่มเติม**
มีการแก้ไขรัฐธรรมนูญนี้ 3 ครั้ง คือ
ครั้งที่ 1 เมื่อวันที่ 28 กันยายน พ.ศ. 2482 แก้ไขเพิ่มเติมว่าด้วยนามประเทศจาก "สยาม" เป็น "ไทย" ตามข้อเสนอของรัฐบาล ซึ่งมี นายพลตรี หลวงพิบูลสงคราม (แปลก ขีตตะสังคะ) เป็นนายกรัฐมนตรี ยังผลให้ชื่อของรัฐธรรมนูญต้องเปลี่ยนเป็น "รัฐธรรมนูญแห่งราชอาณาจักรไทย" ไปด้วย
ครั้งที่ 2 เมื่อวันที่ 19 กันยายน พ.ศ. 2483 แก้ไขเพิ่มเติมว่าด้วยบทเฉพาะกาล ซึ่งเสนอโดยขุนบุรัสการกิตติคดี (เหมือน บุรัสการ) ผู้แทนราษฎรจังหวัดอุบลราชธานี โดยการสนับสนุนของรัฐบาล ซึ่งมี นายพลตรี หลวงพิบูลสงคราม เป็นนายกรัฐมนตรี อันมีผลให้บทเฉพาะกาลซึ่งควรจะต้องสิ้นสุดในวันที่ 10 ธันวาคม 2485 เป็นอย่างช้า ยืดเวลาออกไปอีก 10 ปี แก่นแท้ของการเสนอยึดบทเฉพาะกาลก็คือ การคงอยู่ต่อไปอีกของสมาชิกประเภทที่ 2 อันมาจากการแต่งตั้ง
ครั้งที่ 3 เมื่อวันที่ 3 ธันวาคม พ.ศ. 2485 แก้ไขเพิ่มเติมว่าด้วยการเลือกตั้งสมาชิกสภาผู้แทนราษฎรตามข้อเสนอของรัฐบาล ซึ่งมี จอมพล แปลก พิบูลสงคราม เป็นนายกรัฐมนตรี ยังผลให้สามารถขยายเวลาอยู่ในตำแหน่งผู้แทนราษฎรออกไปอีกคราวละ 2 ปี
ครั้งที่ 4 เมื่อวันที่ 8 มีนาคม พ.ศ. 2495 แก้ไขเพิ่มเติมบทบัญญัติหลายประการให้เหมาะสมกับสถานการณ์ของบ้านเมืองในขณะนั้น (ดูบทความหลักที่ รัฐธรรมนูญแห่งราชอาณาจักรไทย พุทธศักราช 2475 แก้ไขเพิ่มเติม พุทธศักราช 2495)

**อ้างอิง**

**แหล่งข้อมูลอื่น**
หมวดหมู่:รัฐธรรมนูญแห่งราชอาณาจักรไทย
หมวดหมู่:การปฏิวัติสยาม พ.ศ. 2475
หมวดหมู่:กฎหมายสยามในปี พ.ศ. 2475
อีริค จามิลี่

อีริค จามิลี่ (Eric Jamili) นักมวยสากลชาวฟิลิปปินส์ เกิดเมื่อ 20 พฤษภาคม พ.ศ. 2520 สถิติการชก 26 ครั้ง ชนะ 14 (น็อค 8) เสมอ 2 แพ้ 10

**ประวัติ**
จามิลีขึ้นชกมวยสากลอาชีพครั้งแรกเมื่อ 11 กุมภาพันธ์ พ.ศ. 2538 เสมอกับ แซนดี เบอร์กาซิโอ ที่ ฟิลิปปินส์ ในช่วงแรกชกแพ้บ้างชนะบ้าง จนได้ชิงแชมป์เงารุ่นมินิมัมเวท WBO เมื่อ 30 เมษายน พ.ศ. 2540 ชนะน็อค อินทนนท์ จ๊อกกี้ยิม ยก 1 ที่ฟิลิปปินส์ จากนั้นได้ขึ้นชิงแชมป์โลกรุ่นมินิมัมเวท WBO ที่ว่าง ชนะน็อค มิกกี คันเวล ยก 8 ที่ ลอนดอน ได้แชมป์โลกมาครอง แต่พอป้องกันแชมป์ครั้งแรก ก็เป็นฝ่ายแพ้น็อค เคอร์มิน กัวเดีย ยก 5 ที่สหรัฐ เสียแชมป์ไป
จากนั้น จามิลีได้ครองแชมป์เงารุ่นไลท์ฟลายเวท WBO โดยชนะคะแนน ฟาราโซนา ฟิเดลเมื่อ 12 กันยายน พ.ศ. 2541 และได้ชิงแชมป์โลกกับกัวเดียอีกครั้งเมื่อ 27 มีนาคม พ.ศ. 2542 ที่ สหรัฐ แต่ก็สู้ไม่ได้โดยจามิลีถูกชกลงไปนับแปดถึงสองครั้งก่อนจะแพ้คะแนนไปอีก จามิลีหันไปชิงแชมป์โลกรุ่นเดียวกันของสหพันธ์มวยนานาชาติเมื่อ 29 พฤษภาคม พ.ศ. 2542 ที่แอฟริกาใต้ ปรากฏว่าเป็นฝ่ายแพ้น็อค โซลานี เปเตโลแค่ยกแรกเท่านั้น จามิลียังคงชกมวยต่อมา จนขึ้นชิงแชมป์ WBO NABO ไม่สำเร็จเมื่อ 18 มกราคม พ.ศ. 2546 แพ้น็อค ฮูโก คาซาเรส ยก 3 ที่เม็กซิโก จามิลีก็แขวนนวมไป

**เกียรติประวัติ**
 แชมป์เงารุ่นมินิฟลายเวท WBO
** ชิง 30 เมษายน 2540 ชนะน็อค อินทนนท์ จ๊อกกี้ยิม ยก 1 ที่ มะนิลา
** สละแชมป์- แชมป์โลกรุ่นมินิฟลายเวท WBO
** ชิง 19 ธันวาคม 2540 ชนะน็อค มิคกี้ คันต์เวล ยก 8 ที่ อังกฤษ
** เสียแชมป์ 30 พฤษภาคม 2541 แพ้น็อค เคอร์มิน กัวเดีย ยก 5 ที่ สหรัฐ- แชมป์เงารุ่นไลท์ฟลายเวท WBO
** ชิง 12 กันยายน 2541 ชนะคะแนน ฟาราโซนา ฟิเดล ที่ ฟิลิปปินส์- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นมินิฟลายเวท WBO แพ้คะแนน เคอร์มิน กัวเดีย ที่ สหรัฐ
** ชิงแชมป์โลกรุ่นมินิฟลายเวท IBF เมื่อ 29 พฤษภาคม 2542 แพ้น็อค โซลานี่ เปเตโล ยก 1 ที่ แอฟริกาใต้
** ชิงแชมป์ WBO NABO รุ่นไลท์ฟลายเวทเมื่อ 18 มกราคม 2546 แพ้น็อค ฮูโก คาซาเรส ยก 3 ที่ เม็กซิโก

**อ้างอิง**
  สถิติการชก boxrec.com date=2015-03-30  
หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:แชมป์โลก WBO
หมวดหมู่:แชมป์เงา WBO
หมวดหมู่:บุคคลจากจังหวัดเนโกรสโอกซีเดนตัล
วิกกี ตาฮูมิล

วิกกี ตาฮูมิล (Vicky Tahumil) นักมวยสากลชาวอินโดนีเซีย เกิดเมื่อ 26 กุมภาพันธ์ พ.ศ. 2517 ที่เมืองมานาโด ประเทศอินโดนีเซีย สถิติการชก 37 ครั้ง ชนะ 33 (น็อค 12) เสมอ 2 แพ้ 2 

**ประวัติ**
วิกกี ตาฮูมิลขึ้นชกมวยสากลครั้งแรกเมื่อ 3 มีนาคม พ.ศ. 2541 ชนะ แซนดี้ ที่อินโดนีเซีย จากนั้นชกชนะรวด 8 ครั้ง ก่อนจะมาเสมอกับเออร์เนสโต้ รูบิลลาร์ จากฟิลิปปินส์ ที่ อินโดนีเซีย จากนั้น ทาฮูมิลก็ขึ้นชิงแชมป์อินโดนีเซียรุ่นไลท์ฟลายเวท ชนะคะแนนฟาราโซนา ฟิเดล เมื่อ 11 มีนาคม พ.ศ. 2543 ป้องกันตำแหน่งได้ถึง 7 ครั้ง ก่อนจะสละตำแหน่งไปชิงแชมป์ PABA รุ่นไลท์ฟลายเวท เมื่อ 13 เมษายน พ.ศ. 2547ชนะคะแนน มาร์วิน แทมโปส นักมวยฟิลิปปินส์ที่แย่งแชมป์ไปจากดีเด่น เก่งการุณ 
ทาฮูมิลป้องกันแชมป์ไว้ได้ 1 ครั้ง โดยชนะน็อค วิษณุ พ.นอบน้อม ยก 8 และชกนอกรอบชนะนักมวยสาลชาวไทยและฟิลิปปินส์ที่มีชื่อเสียงในรุ่นนี้หลายคน เช่น ชนะคะแนนเซลโซ่ แดงก๊อด ชนะคะแนน อลองก์ ดีนอยด์ ชนะน็อค สำราญศักดิ์ สิงห์มนัสศักดิ์ สองครั้ง  ชนะฟาวล์ เวลเดล คาจูเลส ยก 5 ก่อนที่จะไปชกนอกรอบในญี่ปุ่นเมื่อ 23 กุมภาพันธ์ พ.ศ. 2550 แพ้น็อค ไดกิ คาเมดะ ยก 3 และไปชิงแชมปโลกรุ่นฟลายเวท WBF ที่ แอฟริกาใต้เมื่อ 23 กันยายน พ.ศ. 2550 ก็เป็นฝ่ายแพ้คะแนนโดยเทคนิคแก่ โซลานี เตเต โดยทาฮูมิลถอดนวมออกหลังยกที่ 3 และบอกว่าเขาถูกโขกที่ศีรษะ
ทาฮูมิลหยุดชกไปถึงสามปี จากนั้น กลับมาชกอีกสามครั้ง และเป็นการมาชกนอกรอบในประเทศไทยและชกแพ้ทั้งสามครั้ง หลังจากที่เขาชกแพ้น็อคพูนสวัสดิ์ กระทิงแดงยิม ยก 2 เมื่อ 22 มีนาคม พ.ศ. 2554 แล้วก็ไม่ได้ขึ้นชกอีกเลย

**เกียรติประวัติ**
 แชมป์อินโดนีเซียรุ่นไลท์ฟลายเวท (2543 – 2547)- แชมป์ PABA รุ่นไลท์ฟลายเวท 
** ชิง 13 เมษายน 2547 ชนะคะแนน มาร์วิน แทมโปส ที่ จาการ์ตา
** ป้องกันแชมป์ครั้งที่ 1, 5 ตุลาคม 2547 ชนะน็อค วิษณุ พ.นอบน้อม ยก 8 ที่จาการ์ตา- เคยชิงแชมป์ต่อไปนี้แต่ไม่สำเร็จ
** ชิงแชมป์โลกร่นฟลายเวท WBF เมื่อ 23 กันยายน 2550 แพ้คะแนนโดยเทคนิค โซลานี่ เตเต ที่ แอฟริกาใต้

**อ้างอิง**
  สถิติการชก boxrec.com date=2015-03-27  
หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์ PABA
หมวดหมู่:บุคคลจากจังหวัดซูลาเวซีเหนือ
แร็กเกตบอล

การเล่นแร็กเกตบอล
แร็กเกตบอล (racquetball) เป็นกีฬาที่ใช้แร็กเกตในการเล่นโดยการตีลูกบอลยางสะท้อนกับกำแพง แร็กเกตบอลนิยมเล่นในร่ม แต่สามารถเล่นในคอร์ตกลางแจ้งได้ โจ ซอเบก (Joe Sobeck) ได้ชื่อว่าเป็นผู้คิดค้นกีฬานี้ขึ้นมาโดยพัฒนาต่อมาจากแพดเดิลบอล โดยการปรับปรุงลูกบอลให้เด้งมากขึ้นและมีความเร็วในการเล่น แร็กเกตบอลมีลักษณะต่างจากกีฬาที่ใช้แร็กเกตชนิดอื่นคือ กำแพงและเพดานถือว่าเป็นส่วนหนึ่งของสนาม
แร็กเกตบอลปกติเล่นระหว่างผู้เล่นสองคน ซึ่งเรียกว่า "วัน-อัป" ถ้าเล่นสามคนจะเรียกว่า "คัต-โธรต" และถ้าเล่นสี่คนจะเป็นการเล่นคู่ จะเรียกว่า "ดับเบิล"

**กติกาการเล่น**
เริ่มเล่นเกม ผู้เล่นจะทำการเสิร์ฟ โดยการเด้งบอลลงพื้นและตีเข้าไปที่กำแพงด้านหน้า โดยให้บอลกระเด้งกลับมาลงพื้นข้ามเส้น"ชอร์ตไลน์" โดยผู้เล่นอีกฝ่ายจะเริ่มตีได้ภายหลังบอลสะท้อนจากพื้นขึ้นมา โดยการเสิร์ฟบอลสามารถสะท้อนกำแพงได้ แต่ห้ามกระเด้งกำแพงเกินหนึ่งครั้ง บอลไม่สามารถกระเด้งเพดาน และบอลไม่สามารถกระเด้งกำแพงด้านหลังผู้เล่น
ระหว่างการเล่นจะถือว่าสิ้นสุดโดยเริ่มเสิร์ฟใหม่เมื่อ 
# บอลกระเด้งพื้นเกินหนึ่งครั้ง
# บอลไม่สะท้อนถึงกำแพงด้านหน้า
# บอลสะท้อนออกไปนอกบริเวณ
# บอลโดนตัวผู้เล่นอีกฝ่าย
# ผู้เล่นสลับมือถือแร็กเกต
# ผู้เล่นถอดสายคล้องแร็กเกตออกจากมือ
# ผู้เล่นสัมผัสด้วยส่วนใดส่วนหนึ่งของร่างกายหรือเสื้อผ้า
# ผู้เล่นหยุดบอลด้วยแร็กเกต
หมวดหมู่:กีฬา
หมวดหมู่:กีฬาที่มีต้นกำเนิดในสหรัฐ
การวิ่งระยะสั้น

การแข่งขันวิ่ง 200 เมตร
การวิ่งระยะสั้น คือ การวิ่งระยะใกล้ในการแข่งขันกรีฑาประเภทลู่และลาน การวิ่งแข่งในระยะสั้นเป็นการแข่งขันที่มีมายาวนานที่สุด ในการแข่งขันโอลิมปิกยุคโบราณก็มีการแข่งขันวิ่งนี้ เป็นการแข่งวิ่งจากอีกฟากของสนามไปอีกด้านหนึ่ง ในการแข่งขันวิ่งระยะสั้นในปัจจุบันที่แข่งขันในกีฬาโอลิมปิกและเวิลด์แชมเปียนชิป แบ่งเป็น 100 เมตร, 200 เมตร และ 400 เมตร

**อ้างอิง**
หมวดหมู่:การวิ่ง
ปุ่มโคนอยด์

ที่ขอบด้านหลังของกระดูกไหปลาร้า ใกล้กับจุดประมาณ 1 ใน 3 ด้านนอก (distal 1/3) ของกระดูกไหปลาร้า (เป็นบริเวณที่กระดูกเปลี่ยนรูปร่างจากรูปกลมเป็นรูปแบน) เป็นปุ่มนูนของกระดูกที่เรียกว่า ปุ่มโคนอยด์ (conoid tubercle) หรือ ปุ่มโคราคอยด์ (coracoid tuberosity) ในตำแหน่งปกติของกระดูก ปุ่มโคนอยด์จะอยู่ด้านบนโคราคอยด์ โพรเซสของกระดูกสะบัก (coracoid process of the scapula) และมีเอ็นโคนอยด์ (conoid ligament) ซึ่งยึดเชื่อมระหว่างปุ่มโคนอยด์และโคราคอยด์ โพรเซสมาเกาะที่ปุ่มกระดูกนี้

**แหล่งข้อมูลอื่น**
 Conoid+tubercle
หมวดหมู่:ไหล่
แนวทราพีซอยด์

แนวทราพีซอยด์ (trapezoid line; trapezoid ridge) เป็นแนวสันเฉียงในกระดูกไหปลาร้าที่ต่อมาจากปุ่มโคนอยด์ (conoid tubercle) วิ่งในแนวไปทางด้านหน้าและด้านข้าง เป็นตำแหน่งจุดเกาะของเอ็นทราพีซอยด์ (trapezoid ligament)

**แหล่งข้อมูลอื่น**
 Trapezoid+line
หมวดหมู่:บทความเกี่ยวกับ กายวิภาคศาสตร์ ที่ยังไม่สมบูรณ์
หมวดหมู่:ไหล่
ปุ่มกระดูกซี่โครง

ในส่วนใกล้กลางลำตัวของกระดูกไหปลาร้ามีบริเวณเป็นพื้นผิวขรุขระ ที่เรียกว่า ปุ่มกระดูกซี่โครง (costal tuberosity) มักมีความยาวมากกว่า 2 เซนติเมตร เป็นจุดเกาะของเอ็นคอสโตคลาวิคิวลาร์ (costoclavicular ligament) ซึ่งยึดระหว่างจุดนี้และกระดูกอ่อนของกระดูกซี่โครงชิ้นที่ 1
หมวดหมู่:ระบบโครงกระดูก
หมวดหมู่:ไหล่
ร่องใต้ไหปลาร้า

ร่องใต้ไหปลาร้า (Subclavian groove) เป็นร่องที่อยู่ที่พื้นผิวด้านล่างของกระดูกไหปลาร้าด้านใกล้กลางลำตัว ซึ่งเป็นที่กล้ามเนื้อใต้ไหปลาร้า (Subclavius) มายึดเกาะ แผ่นพังผืดคอราโคคลาวิคิวลาร์ (coracoclavicular fascia) ซึ่งแยกออกเพื่อโอบรอบกล้ามเนื้อจะมายึดเกาะกับขอบของร่องนี้ ในบางครั้งร่องนี้อาจถูกแบ่งออกในแนวนอนโดยแนวซึ่งเป็นที่ยึดเกาะของผนังกั้นระหว่างกล้ามเนื้อ (intermuscular septum) ของกล้ามเนื้อใต้ไหปลาร้า

**แหล่งข้อมูลอื่น**
  Definition at drugs.comfix-attempted=yes 
หมวดหมู่:ไหล่
เคล็ดกระบี่ใจ

กระบี่ใจ เป็นเคล็ดวิชาที่อยู่ในการ์ตูนฮ่องกงเรื่อง "ศึกเทพศาสตรา" ผู้คิดค้นคือ หนางกงอู๋ตี๋ ได้ถ่ายทอดให้หนางกงยี่ จนชำนาญทำให้กลายเป็นเพลงกระบี่ที่สร้างชื่อเสียงและเป็นเพลงกระบี่ประจำตระกูล หนางกง แห่งวังทักษิณ

**กระบวนท่าเพลงกระบี่ใจ**
 ใจสูงกระบี่กระพือ- ใจแค้นกระบี่เร่งรุด- ใจเยือกเย็นกระบี่คม- ใจกระจ่างกระบี่วิญญาณ- ใจพิโรธกระบี่เกรี้ยวกราด- ใจเหี้ยมหาญกระบี่ดูดัน- ใจเมตตากระบี่จ้าว

**อ้างอิง**
หมวดหมู่:การ์ตูนจีน
หมวดหมู่:ศึกเทพศาสตรา
หมวดหมู่:เพลงยุทธ์ ลมปราณ
ไลโซโซม

ไลโซโซม (Lysosome; m) เป็นออร์แกเนลล์มีเยื่อหุ้มที่พบในเซลล์สัตว์จำนวนมาก ไลโซโซมมีลักษณะเป็นเวซิเคิลทรงกลมที่ภายในบรรจุเอนไซม์ไฮโดรไลติกที่สามารถย่อยสลายชีวโมเลกุลหลาย ๆ ชนิดได้ ไลโซโซมหนึ่ง ๆ นั้นมีองค์ประกอบเฉพาะของตน ทั้งโปรตีนเยื่อหุ้ม และโปรตีนลูเมียล (โปรตีนในลูเมน) ของมัน ลูเมนของไลโซโซมมีค่า pH อยู่ที่ประมาณ 4.5–5.0 ซึ่งเป็นภาวะกรดเบสที่เหมาะสมที่สุดต่อการทำงานของเอนไซม์ที่ใช้ในการไฮโดรไลซิส อุปมาอุปไมยได้กับกระบวนการในกระเพาะของมนุษย์ นอกจากหน้าที่ในการย่อยสลายพอลีเมอร์ต่าง ๆ แล้ว ไลโซโซมยังมีหน้าที่ในกระบวนการของเซลล์หลายประการ เช่น การหลั่งสาร (secretion), การซ่อมแซมเยื่อหุ้มพลาสมา, กระบวนการอะพอพทอซิส (apoptosis), การส่งสัญญาณระหว่างเซลล์ (cell signaling) และการเมตาบอลิซึมพลังงาน
ภาพแสดงขั้นตอนการย่อยสารของไลโซโซม ขั้นแรกคือการนำสารเข้ามาในเซลล์ผ่านเยื่อหุ้มเซลล์ในฟู๊ดแวคคิวโอล (เรียกกระบวนการนี้ว่า “เอ็นโดไซโตซิส”) ขั้นที่สอง ไลโซโซมซึ่งมีเอไซม์ไฮโดรไลติกที่กระตุ้นแล้วเข้ามา พร้อมกับฟู๊ดแวคคิวโอลเคลื่อนที่ออกจากเยื่อหุ้มเซลล์ ขั้นตอนที่สาม ไลโซโซมรวมเข้ากับฟู๊ดแวคคิวโอลและเอนไซม์ไฮโดรไลติกเคลื่อนที่เข้าไปในฟู๊ดแวคคิวโอล และในขั้นตอนที่สี เอนไซม์ไฮโดรไลติกได้ย่อยสารภายในฟู๊ดแวคคิวโอล
ไลโซโซมมีหน้าที่เปรียบดั่งระบบที่ทิ้งขยะ (waste disposal system) ของเซลล์ ผ่านการย่อยสลายสารหรือองค์ประกอบในเซลล์ที่ไม่ได้ใช้งานแล้วหรือถูกแยกออกมา ทั้งที่เป็นสารจากภายนอกและภายในเซลล์ สารจากภายนอกเซลล์นั้นเข้ามาในเซลล์ผ่านการเอ็นโดไซโตซิส (endocytosis) ส่วนสารภายในเซลล์จะถูกย่อยผ่านการออโตฟากี (autophagy) ขนาดของไลโซโซมนั้นแตกต่างกันมาก บางไลโซโซมตัวใหญ่อาจมีขนาดกว่าสิบเท่าของไลโซโซมตัวเล็ก ไลโซโซมนั้นค้นพบและตั้งชื่อโดยนักชีววิทยาชาวเบลเยียม คริสเชียน เดอ ดูเว (Christian de Duve) ผู้ซึ่งในที่สุดได้รับรางวัลโนเบลสาขากายวิภาคศาสตร์หรือการแพทย์ ในปี 1974
จากการศึกษาพบว่าภายในไลโซโซมประกอบเอนไซม์ชนิดต่าง ๆ กว่า 60 ชนิด และมีเมมเบรนโปรตีน (membrane protein) มากกว่า 50 ชนิด เอนไซม์ต่าง ๆ ในไลโซโซมนั้นสังเคราะห์ขึ้นในรัฟเอ็นโดพลาสมิกเรกติคูลัม (rough endoplasmic reticulum) และส่งไปยังกอลไจแอปพาราตัส (Golgi apparatus) ภายในเวสซิเคิล (vesicles) เล็ก ๆ เอนไซม์ที่จะถูกใช้โดยไลโซโซมนั้นจะถูกเติม แมนโนส 6-ฟอสเฟต (mannose 6-phosphate) เพื่อจะถูกแบ่งเป็นเวสซิเคิลที่ถูกทำเป็นกรดแล้ว (acidified vesicles) ได้
การสังเคราะห์เอนไซม์ไลโซโซม (lysosomal enzymes) ต่าง ๆ นั้นควบคุมโดย ยีนนิวเคลียส (nuclear gene) หากเกิดมิวเตชั่นขึ้นในยีนสำหรับสร้างเอนไซม์เหล่านี้ เป็นผลให้เกิดโรคทางพันธุกรรมต่าง ๆ ในมนุษย์กว่า 30 โรคที่ต่างกัน ซึ่งเรียกรวมกันว่ากลุ่มโรคไลโซโซมอลสตอราจ (lysosomal storage diseases) 
อย่างไรก็ตาม ไลโซโซมนั้นอาจถูกสับสนกับไลโปโซม (liposome) หรือไมเซลล์ (micelle) ได้ ซึ่งทั้งสามสิ่งนี้เป็นคนละสิ่งกัน

**อ้างอิง**
หมวดหมู่:กายวิภาคศาสตร์เซลล์
ไลโซโซม
หน่วยไต

หน่วยไต (nephron) เป็นโครงสร้างพื้นฐานและหน่วยทำงานพื้นฐานของไต มีหน้าที่หลักคือควบคุมสมดุลของสารน้ำและสารต่างๆ ในร่างกาย เช่นโซเดียม ผ่านการกรองเลือดที่ผ่านหน่วยไต ดูดกลับสารที่ต้องการ และขับสารที่ไม่ต้องการทิ้งผ่านทางปัสสาวะ หน้าที่ของหน่วยไตนี้มีความสำคัญอย่างยิ่งต่อการทำงานของร่างกาย ซึ่งจะถูกควบคุมโดยระบบต่อมไร้ท่อผ่านทางฮอร์โมนต่างๆ เช่น ฮอร์โมนต้านการขับปัสสาวะ อัลโดสเตอโรน และพาราไทรอยด์ เป็นต้น
ไตปกติข้างหนึ่งของมนุษย์จะมีหน่วยไตอยู่ประมาณ 800,000 ถึง 1.5 ล้านหน่วยไต

**กายวิภาค**
โครงสร้างของ เนพฟรอน

**โกลเมอรูลัส (glomerulus)**
เป็นกลุ่มเส้นเลือดฝอยที่นำสารมากรองออก  มีลักษณะเป็นร่างแหสานกัน

**โบว์แมนแคปซูล**
เป็นส่วนของท่อของหลอดไตที่พองเป็นกระเปาะ คล้ายด้าย มีโกลเมอรูลัสอยู่ข้างใน

**ท่อของหน่วยไต**
อยู่ต่อจากโบว์แมนแคปซูล มี 3 ส่วนใหญ่ๆ 

**ท่อขดส่วนต้น**
เกิดการดูดสารเข้ากระแสเลือดมากที่สุด มีไมโทคอนเดรียเป็นจำนวนมาก เพื่อใช้เป็นพลังงานในการดูดสาร

**ห่วงเฮนเล**
เป็นท่อขนาดเล็กโค้ง เป็นรูปตัวU ใช้ในการดูดสารกลับเช่นกัน มีไมโทรคอนเดรียน้อยกว่าท่อส่วนต้น

**ท่อขดส่วนท้าย**
มีลักษณะเป็นท่อปิดของกรวยไต  มีกรองแล้วส่งไปกระเพาะปัสสาวะ

**การทำงาน**
การทำงานเกือบทั้งหมดของไตเกิดขึ้นในหน่วยไต หน้าที่เหล่านี้ส่วนใหญ่เกี่ยวข้อกับการดูดซึมกลับ (reabsorption) และการหลั่ง (secretion) ของสารละลายต่างๆ ทั้งไอออน (เช่น โซเดียม), คาร์โบไฮเดรต (เช่น น้ำตาลกลูโคส) และกรดอะมิโน (เช่น กลูตาเมต) คุณสมบัติของเซลล์ที่บุท่อหน่วยไตในตำแหน่งต่างๆ จะมีความแตกต่างกันมาก ดังนั้นตำแหน่งต่างๆ ของหน่วยไตจึงมีหน้าที่เฉพาะ

**อ้างอิง**
หมวดหมู่:กายวิภาคของไต
แอ่งใต้กระดูกสะบัก

แอ่งใต้กระดูกสะบัก (subscapular fossa) เป็นแอ่งเว้าขนาดใหญ่ที่อยู่ทางด้านหน้าหรือด้านกระดูกซี่โครงของกระดูกสะบัก เป็นบริเวณที่ยึดเกาะของกล้ามเนื้อใต้กระดูกสะบัก (subscapularis muscle)

**แหล่งข้อมูลอื่น**
  Norman/Georgetown date=2007-12-15 -  SUNY Labs 03:os-0103 date=2008-03-04  - "Scapular Region: Scapula (Left) "
หมวดหมู่:ไหล่
แอ่งเหนือแนวสันกระดูกสะบัก

แอ่งเหนือแนวสันกระดูกสะบัก หรือ แอ่งซุปปราสไปนาตัส (Supraspinatous fossa) เป็นแอ่งเว้าในกระดูกสะบัก มีลักษณะเรียบ และมีรูปร่างกว้างในด้านใกล้กระดูกสันหลังแล้วเรียวเล็กลงไปทางด้านใกล้กระดูกต้นแขน มีขนาดเล็กกว่าแอ่งใต้แนวสันกระดูกสะบักที่อยู่ด้านล่าง ด้านใกล้กลาง 2 ใน 3 เป็นจุดเกาะต้นของกล้ามเนื้อซุปปราสไปนาตัส (supraspinatus)

**ภาพอื่นๆ**

**แหล่งข้อมูลอื่น**
  SUNY Figs 03:01-02 date=2008-04-15 
หมวดหมู่:ไหล่
ตินโตเรตโต

“ทินโทเร็ตโต” (ค.ศ. 1588) โดย ทินโทเร็ตโต
ทินโทเรตโต หรือ จาโคโป ทินโทเรตโต (Tintoretto หรือ Jacopo Comin หรือ Jacopo Tintoretto; 29 กันยายน ค.ศ. 1518 — 31 พฤษภาคม ค.ศ. 1594) เป็นจิตรกรสมัยเรอเนสซองซ์แบบเวนิสคนสำคัญของประเทศอิตาลีในคริสต์ศตวรรษที่ 16 มีความเชี่ยวชาญทางการเขียนภาพสีน้ำมัน และอาจจะถือว่าเป็นจิตรกรคนสุดท้ายของเรอเนสซองซ์อิตาลี 
ทินโทเรตโตเติบโตในเวนิส ภาพวาดมากมายของเขาถูกแสดงลักษณะอย่างหนักแน่นโดยชีวิตและประเพณีต่างๆ ของราชินีแห่งทะเลอาเดรียติก จิตรกรได้ชื่อเล่นของเขาจากความสูงน้อยของเขาและจากการค้าของพ่อเขา เขาเป็นบุตรชายของคนย้อมผ้า และชื่อของเขาหมายถึง “คนย้อมผ้าน้อย” แต่ชื่อเล่นถ่อมตัวนี้เป็นนามแฝงซึ่งทำให้เขากลายเป็นมีชื่อเสียง
เขามีแรงกระตุ้นที่สร้างสรรค์และวาดภาพใหญ่ๆ ทินโทเรตโตเป็นที่รู้จักกันในชื่อจาโคโป โรบัสติ (Jacopo Robusti) เมื่อยังหนุ่ม เพราะพ่อของทินโทเรตโตป้องกันประตูเมืองปาดัวจากทหารหลวงอย่างค่อนข้างจะไม่เหมือนใคร นามสกุลจริงของทินโทเรตโตคือ “Comin” ซึ่งเพิ่งพบโดยมิเกล ฟาโลเมียผู้อำนวยการพิพิธภัณฑ์ปราโดที่มาดริดเมื่อเร็วๆ นี้ “Comin” มาจากคำว่า “cumin” ซึ่งเป็นชื่อของเครื่องเทศ ทินโทเรตโตได้ชื่อว่า “Il Furioso” จากความที่วาดภาพอย่างรวดเร็วและเต็มไปด้วยพลัง การใช้ช่องว่างและแสงสีทำให้ถือกันว่าทินโทเรตโตเป็นผู้นำทางศิลปะแบบบาโรก

**สมุดภาพ**
ไฟล์:Tintoret-Danaé-Lyon.jpg|“เทพีไดแอนน่า”คริสต์ศตวรรษที่ 16พิพิธภัณฑ์ศิลปะ, ลิออง, ประเทศฝรั่งเศส
ไฟล์:Jacopo Tintoretto 005.jpg|“ความเศร้าโศรก”(Lamentation)ประเทศเยอรมนี
ไฟล์:Tintoretto - Marcantonio Barbaro, 1593.jpg|“บาร์บาโร” (Barbaro)ค.ศ. 1593, เวนิส, ประเทศอิตาลี
ไฟล์:Tintoretto; Noli me tangere.jpg|“อย่ายึดข้า”(Noli me tangere)
ไฟล์:Jacopo Tintoretto 003.jpg|“แบคคัสและเอเรียด” (Bacchus and Ariadne)

**อ้างอิง**
 Carlo Ridolfi, La Vita di Giacopo Robusti (A Life of Tintoretto) 1642

**ดูเพิ่ม**
 ศิลปะบาโรก- ศิลปะเรอเนซองส์

**แหล่งข้อมูลอื่น**
1594
หมวดหมู่:บุคคลที่เกิดในปี พ.ศ. 2061
ทินโทเร็ตโต
ทินโทเร็ตโต
ทินโทเร็ตโต
หมวดหมู่:บุคคลจากเวนิส
มานุษยวิทยาการแพทย์

มานุษยวิทยาการแพทย์ (Medical Anthropology) เป็นสาขาย่อยแขนงหนึ่งของมานุยวิทยาสังคมและวัฒนธรรม (Social and cultural anthropology) มานุษยวิทยาการแพทย์ก่อตัวขึ้นมาจากงานวิจัยของนักมานุษยวิทยา ที่พยายามหาความสัมพันธ์ของกระบวนการทางสังคมและวัฒนธรรม ที่เชื่อมโยงไปสู่ภาวะสุขภาพ (Health) ความเจ็บป่วย (illness) และการดูแลรักษาสุขภาพ (care) 
มหาวิทยาลัยหลายแห่งในยุโรปและสหรัฐอเมริกา รวมทั้งมหาวิทยาลัยหลายแห่งในประเทศไทยได้เปิดสอนในระดับชั้นปริญญาโทและเอก วิชานี้มีขอบเขตการศึกษากว้างขวาง โดยนำความรู้สาขามานุษยวิทยากายภาพ สาขาแพทย์ศาสตร์และสาขามานุษยวิทยาสังคมวัฒนธรรมมาประยุกต์ใช้เพื่อเรียนรู้ความสัมพันธ์ทางด้านสรีระ ประเพณี วัฒนธรรม และการแพทย์พื้นบ้านของคนแต่ละสังคมกับการแพทย์สมัยใหม่ 
คำเรียกขานของมานุษยวิทยาการแพทย์ มีแตกต่างกันออกไป เช่นในยุโรปบางมหาลัยใช้คำว่า "Anthropology of medicine", "Anthropology of health" หรือ บางแห่งใช้คำว่า "Anthropology of illness" แต่ที่รับรู้กันทั่วไป และใช้กันอย่างแพร่หลายคือ "Medical Anthropology"

**อ้างอิง**
  มานุษยวิทยาการแพทย์  (Medical Anthropology)  date=2007-11-22 
หมวดหมู่:มานุษยวิทยา

หมวดหมู่:แพทยศาสตรศึกษา
หมวดหมู่:จิตรกรในคริสต์ศตวรรษที่ 19

หมวดหมู่:จิตรกรแบ่งตามคริสต์ศตวรรษ
หมวดหมู่:บุคคลในคริสต์ศตวรรษที่ 19
หมวดหมู่:จิตรกรในคริสต์ศตวรรษที่ 20

หมวดหมู่:จิตรกรแบ่งตามคริสต์ศตวรรษ
หมวดหมู่:บุคคลในคริสต์ศตวรรษที่ 20
เรียงความเข้ามหาวิทยาลัย

เรียงความเข้ามหาลัย (statement of purpose) เป็นเรียงความที่กล่าวถึงเป้าหมายของผู้เขียนในด้านการทำงาน และงานวิจัย ซึ่งในสหรัฐอเมริกาจะเป็นเอกสารหลักที่ต้องการในการสมัครเรียนต่อในมหาวิทยาลัยระดับปริญญาโท และปริญญาเอก โดยเรียงความนี้จะแสดงถึง แนวคิด มุมมอง ความสามารถในการวิเคราะห์ หลักเหตุผล รวมถึงแรงบันดาลใจของผู้สมัคร
ชื่อเรียกอื่นของเรียงความเข้ามหาวิทยาลัยได้แก่ Personal statement, Letter of Intent, Statement of Interest, Goals Statement, Personal Narrative, Application Essay
ตัวเรียงความจะมีความยาวประมาณหนึ่งหน้ากระดาษ และไม่ยาวเกินสองหน้า

**อ้างอิง**
  การเขียนเรียงความเข้ามหาวิทยาลัย จากเว็บมหาวิทยาลัยเพอร์ดู-  พบบรรณาธิการเรียงความและการเขียนเรียงความทรัพยากร
หมวดหมู่:เรียงความ
มหาวิทยาลัยนอร์เทิร์นอิลลินอย

แอลต์เกลด์ฮอลล์ อาคารแห่งแรกของมหาวิทยาลัยนอร์เทิร์นอิลลินอย
มหาวิทยาลัยนอร์เทิร์นอิลลินอย (Northern Illinois University ตัวย่อ NIU) เป็นมหาวิทยาลัยรัฐ ตั้งอยู่ที่เมืองดีเคลบ์ รัฐอิลลินอย สหรัฐอเมริกา ก่อตั้งเมื่อ 22 พฤษภาคม พ.ศ. 2438
มหาวิทยาลัยมีนักศึกษาประมาณ 25,000 คน โดยตัวเมืองอยู่ห่างจากชิคาโกมาทางทิศตะวันตกประมาณ 100 กิโลเมตร

**บุคคลสำคัญจบจากมหาวิทยาลัย**
 ซินดี ครอว์ฟอร์ด (Cindy Crawford) นางแบบ- โรเบิร์ต เซเมกกิส (Robert Zemeckis) ผู้กำกับภาพยนตร์ ฟอร์เรสต์กัมป์- เจอร์รี พาร์เมอร์ (Jerry Palmer) รองประธานบริษัทเครื่องจักรแคเทอร์พิลลาร์

**ชาวไทย**
 ศาสตราจารย์ ดร.ปรัชญา เวสารัชช์ อธิการบดี มหาวิทยาลัยสุโขทัยธรรมาธิราช - รองศาสตราจารย์ ดร.ปณิธาน วัฒนายากร รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี ในรัฐบาลอภิสิทธิ์ เวชชาชีวะ จบปริญญาเอก วิชาเอกการเมืองเปรียบเทียบ- รองศาสตราจารย์ ดร.โสรีช์ โพธิแก้ว รองคณบดีฝ่ายวิชาการ คณะจิตวิทยา จุฬาลงกรณ์มหาวิทยาลัย และ นายกสมาคมจิตวิทยาแห่งประเทศไทย
*ศาสตราจารย์ ดร. จรัส สุวรรณมาลา อดีตคณบดี คณะรัฐศาสตร์ จุฬาลงกรณ์มหาวิทยาลัย และ สมาชิก สภาปฏิรูปแห่งชาติ
*รองศาสตราจารย์ ดร. จันทรานุช มหากาญจนะ อดีตรองคณบดีฝ่ายวิชาการ คณะรัฐประศาสนศาสตร์ สถาบันบัณฑิตพัฒนบริหารศาสตร์
*รองศาสตราจารย์ ดร. พรรณชฎา ศิริวรรณบุศย์ คณะสังคมศาสตร์และมนุษยศาสตร์ มหาวิทยาลัยมหิดล อดีตอนุกรรมการพิจารณาศึกษาหลักการร่างพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. ๒๕๖๑
*รองศาสตราจารย์ ดร. ธัชเฉลิม สุทธิพงษ์ประชา วิทยาลัยสหวิทยาการ มหาวิทยาลัยธรรมศาสตร์ คณะที่ปรึกษารัฐมนตรีว่าการกระทรวงการอุดมศึกษา วิทยาศาสตร์ วิจัย และพัฒนา
*รองศาสตราจารย์ ดร.ศศิเพ็ญ พวงสายใจ คณะเศรษฐศาสตร์ ม.เชียงใหม่
*ผู้ช่วยศาสตราจารย์ ดร.ศรีสมภพ จิตภิรมศรี ม.สงขลานครินทร์
*รองศาสตราจารย์ ดร.พิชาภพ พันธุ์แพ มทร.ล้านนา 
*ศาสตราจารย์ ดร.เธเนศว์ เจริญเมือง ม.เชียงใหม่

**แหล่งข้อมูลอื่น**
  เว็บไซต์มหาวิทยาลัยนอร์เทิร์นอิลลินอย
นอร์เทิร์นอิลลินอย
กราสฮอปเปอร์คลับซูริก

กราสฮอปเปอร์คลับซูริก (Grasshopper-Club Zürich) เป็นสโมสรกีฬาหลายชนิดจากสวิตเซอร์แลนด์ โดยตั้งอยู่ที่เมืองซูริก โดยกีฬาฟุตบอลเป็นกีฬาที่เก่าที่สุดและเป็นที่รู้จักมากที่สุดของสโมสร นอกจากฟุตบอลแล้วสโมสรกราสฮอปเปอร์ยังมีกีฬา พายเรือ แฮนด์บอล เทนนิส สควอช ฮอกกี้ ฮอกกี้น้ำแข็ง และ ยูนิฮอกกี้ สโมสรก่อตั้งเมื่อ 1 กันยายน พ.ศ. 2429
ทีมฟุตบอลของสโมสรชนะเลิศการแข่งขันสวิสซูเปอร์ลีกทั้งหมด 27 ครั้ง และชนะเลิศสวิสคัพ 18 ครั้ง โดยฤดูกาลล่าสุดทีมกราสฮอปเปอร์ได้อันดับ 6 ในลีก
คำว่า "กราสฮอปเปอร์" ในภาษาอังกฤษหมายถึง ตั๊กแตน ซึ่งไม่มีที่มาแน่ชัดว่ามาได้อย่างไร
อดีตมีนักฟุตบอลชาวไทยร่วมทำหน้าที่กับสโมสรแห่งนี้ด้วยคือ ชาริล ชับปุยส์

**ผลงาน**
สวิสซูเปอร์ลีก- ชนะเลิศ (27): 1898, 1900, 1901, 1905, 1921, 1927, 1928, 1931, 1937, 1939, 1942, 1943, 1945, 1952, 1956, 1971, 1978, 1982, 1983, 1984, 1990, 1991, 1995, 1996, 1998, 2001, 2003
สวิสคัพ- ชนะเลิศ (19):1926, 1927, 1932, 1934, 1937, 1938, 1940, 1941, 1942, 1943, 1946, 1952, 1956, 1983, 1988, 1989, 1990, 1994, 2013
สวิสลีกคัพ- ชนะเลิศ (2): 1973, 1975
สวิสซูเปอร์คัพ- ชนะเลิศ (1): 1989

**อ้างอิง**
  รายละเอียดฝ่ายผู้บริหารทีมfix-attempted=yes  

**แหล่งข้อมูลอื่น**
  เว็บไซต์สโมสรกราสฮอปเปอร์คลับซูริก -  เว็บไซต์สโมสรในส่วนของทีมฟุตบอล 
หมวดหมู่:สโมสรฟุตบอลในประเทศสวิตเซอร์แลนด์
ก
ก
ไวยากรณ์ภาษาเปอร์เซีย

ไวยากรณ์ภาษาเปอร์เซียมีลักษณะเช่นเดียวกับภาษากลุ่มอินโด-ยุโรเปียนอื่นๆ คือเป็นภาษาที่มีการผันคำ

**การเรียงคำ**
ภาษาเปอร์เซียเรียงคำแบบประธาน-กรรม-กริยา วลีหลักนำหน้าวลีย่อย คำแสดงคำถาม āyā (آيا) ใช้ในคำถามแบบใช่/ไม่ใช่ โดยอยู่ต้นประโยค คำขยายโดยปกติตามหลังคำนามที่ถูกขยาย แต่มีบ้างที่คำขยายอยู่ข้างหน้าคำนาม ภาษานี้ต่างจากภาษาที่เรียงประโยคแบบเดียวกันคือมีคำบุพบท คำแสดงการกคือ rā (را) ใช้แสดงกรรม ประโยคทั่วไปอยู่ในรูป ประธาน-บุพบท-กรรม-กริยา แต่ถ้าเน้นกรรมจะเรียงประโยคเป็น ประธาน-กรรม + rā –บุพบท-กริยา

**คำนาม**
คำนามไม่มีการแบ่งเพศและมีเครื่องหมายการกเฉพาะ rā ซึ่งแสดงกรรมการก

**พหูพจน์**
การแสดงพหูพจน์โดยทั่วไปใช้การเติมปัจจัย hā (ها) ปกติใช้กับนามที่ไม่ใช่มนุษย์ ส่วนนามที่เป็นมนุษย์ใช้ ān (ان) คำยืมจากภาษาอาหรับรูปสตรีลึงค์ใช้ปัจจัย āt (ات) คำยืมจากภาษาอาหรับเกี่ยวกับมนุษย์ใช้ in (ين) 

**สรรพนาม**
ภาษาเปอร์เซียเป็นภาษาที่ละประธานได้ คำสรรพนามใช้รูปเดียวกันทั้งเป็นประธาน กรรมตรง กรรมรอง และแสดงความเป็นเจ้าของ บุรุษที่ 1 เอกพจน์ รูปกรรม mæn rā อาจกร่อนเหลือ mærā คำสรรพนามแสดงความเป็นเจ้าของอาจต่างจากรูปปกติได้บ้าง

**คำคุณศัพท์**
ปกติตามหลังคำที่ถูกขยาย โดยใช้โครงสร้างแสดงความเป็นเจ้าของ แต่คำคุณศัพท์อาจนำหน้านามได้ในรูปแบบที่ซับซ้อน การเปรียบเทียบขั้นกว่าใช้ปัจจัย tær (تَر) ขั้นสุดใช้ปัจจัย tærin (تَرين)

**คำกริยา**
คำกริยาโดยทั่วไปสร้างขึ้นจากรูปแบบต่อไปนี้ (คำอุปสรรคปฏิเสธ-ระยะเวลา)-รากศัพท์-อดีต-บุคคล-แสดงกรรม คำอุปสรรคปฏิเสธคือ næ เปลี่ยนเป็น ne ก่อนหน้าคำอุปสรรคระยะเวลา mi คำอุปสรรคเชื่อมต่อเชิงบังคับคือ be ปัจจยอดีตคือ d เปลี่ยนเป็น t เมื่ออยู่หลังพยัญชนะอโฆษะ

**การเชื่อมต่อ**
ตัวอย่างต่อไปนี้เป็นบุรุษที่ 1 เอกพจน์ ของ xordæn (กิน) 

**กริยาประกอบ**
กริยาอ่อน เช่น kærdæn มักใช้คู่กับนามเป็นกริยาประกอบ ตัวอย่างเช่นคำว่า “sohbæt” การสนทนา ในขณะที่ sohbæt kærdæn การพูด กริยาอ่อนเหล่านี้อาจเติมหลังคำนาม คำคุณศัพท์ เพื่อสร้างคำกริยา เช่น dāræm sohbæt mikonæm ฉันกำลังพูด
จากตัวอย่างข้างต้น คำหลักคือ sohbæt ไม่ถูกเปลี่ยนรูปเมื่อเชื่อมต่อกับกริยาอ่อน มีแต่กริยาอ่อนเท่านั้นที่เปลี่ยนรูป 

**คำบุพบท**

**แหล่งข้อมูลอื่น**
  First International Conference on Aspects of Iranian Linguistics date=2008-05-18 -  Second International Conference on Iranian Linguistics date=2008-03-15 -  Persian Verb Conjugator date=2007-12-28 -  Persian - Farsi: site for studying Iran and Persian
ปเอร์เซีย
หมวดหมู่:ภาษาเปอร์เซีย
บีอินเดอะมิกซ์: เดอะรีมิกซ์ส

บีอินมิกซ์ : เดอะรีมิกซส์ (B in the Mix: The Remixes) เป็นอัลบั้มรีมิกซ์อัลบั้มแรกของบริตนีย์ สเปียรส์ และเป็นอัลบั้มที่หก (รวมอัลบั้มที่เคยออกทั้งหมด) อัลบั้มนี้วางจำหน่ายที่ประเทศสหรัฐอเมริกาและประเทศแคนาดาในวันที่ 22 พฤศจิกายน พ.ศ. 2550

**ข้อมูลอัลบั้ม**
เป็นอัลบั้มที่นำเพลงฮิตทั้งหมดมารีมิกซ์ใหม่ ตั้งแต่อัลบั้ม ...Baby One More Time จนถึงอัลบั้ม In The Zone และ ซิงเกิลใหม่ล่าสุดอย่างเพลง Someday (I Will Understand) และเพิ่มเพลงใหม่อีกเพลง คือเพลง And Then We Kiss

**รายชื่อเพลง**
# "Toxic (song)|Toxic" Peter Rauhofer Reconstruction Mix Edit - 6:45
# "Me Against the Music"  Justice Extended Remix (featuring Madonna) - 4:01 
# "Touch of My Hand" Bill Hamel Remix - 5:19
# "Breathe on Me" Jacques Lu Cont's Thin White Duke Mix - 3:56
# "I'm a Slave 4 U" Dave Audé Slave Driver Mix - 5:52
# "And Then We Kiss" Junkie XL Remix - 4:27
# "Everytime" Valentin Remix - 3:24
# "Early Mornin'" Jason Nevins Remix - 3:38
# "Someday (I Will Understand)" Hi-Bias Signature Radio Remix - 3:46
# "...Baby One More Time" Davidson Ospina 2005 Remix - 4:37
# "Don't Let Me Be the Last to Know" Hex Hector Club Mix Edit - 8:17

**ฉบับไอทูนส์ดีลักซ์**
 12. "Toxic" Peter Rauhofer Reconstruction Mix Radio Edit - 4:29- 13. "I'm A Slave 4 U" Dave Audé Slave Driver Extended Mix - 7:05- 14. "Touch of My Hand" Bill Hamel Dub - 7:17

**ฉบับสหราชอาณาจักร**
 12. "Stronger" Mac Quayle Mixshow Edit - 4:48- 13. "I%27m Not a Girl%2C Not Yet a Woman" Metro Mix - 5:26

**ฉบับประเทศญี่ปุ่น**
 12. "Stronger" Mac Quayle Mixshow Edit - 4:48- 13. "I%27m Not a Girl%2C Not Yet a Woman" Metro Mix - 5:26- 14. "Someday (I Will Understand)" Gota Remix - 7:17

**ชาร์ตทั่วโลก**
สเปียรส์ไม่ได้โปรโมตอัลบั้มรีมิกซ์แต่อย่างใด เนื่องจากเธอกำลังตั้งครรภ์ลูกคนแรกของเธอ เพราะเหตุนี้ อัลบั้มนี้จึงขายได้มีดีนักในสหรัฐอเมริกา ขึ้นชาร์ท U.S. Billboard 200 สัปดาห์แรกที่อันดับ 134 ด้วยยอดเพียง 14,077 ก๊อปปี้เท่านั้น และทั่วโลกอัลบั้มนี้ก็ขายไปได้ 1 ล้านก๊อปปี้

**ดูเพิ่ม**
  B in the Mix: The Remixes by Britney Spears date=2008-11-06 

**อ้างอิง**
หมวดหมู่:อัลบั้มเพลงของบริตนีย์ สเปียรส์
หมวดหมู่:อัลบั้มเพลงในปี พ.ศ. 2548
ฑากินี

ฑากิณีตามความเชื่อของชาวทิเบต
ฑากิณี (डाकिणी ḍākinī; མཁའ་འགྲོ་མ; แบบวิลลี:mkha'-'gro-ma; พินอินทิเบต:Kandroma; p=Kōngxíng Mǔ) เป็นเทพที่ปรากฏในความเชื่อของศาสนาฮินดูและพุทธศาสนาลัทธิตันตระ โดยในศาสนาฮินดูถือว่าเป็นบริวารของเจ้าแม่กาลี ส่วนในพุทธศาสนานิกายวัชรยานตันตระถือว่าเป็นเทพผู้ช่วยของสิทธา โดยฑากินี แปลว่า ผู้ร่ายรําในท้องฟ้า ฑากิณีมีหลายองค์ มีทั้งรูปปกติและรูปดุร้าย รูปปกติมี 6 องค์คือ พุทธฑากิณี วัชรฑากิณี รัตนฑากิณี ปัทมฑากิณี กรรมฑากิณี วิศวฑากิณี รูปดุร้าย คือ สวรวพุทธฑากิณี สิงหวักตรา มกรวักตรา วัชรวราหี และมีฑากิณีประจำฤดูกาล อีก 4 องค์คือ วสันตเทวี คิมหันตเทวี ศรัทเทวี และเหมันตเทวี

**อ้างอิง**
  หน้า = 83-84

**แหล่งข้อมูลอื่น**
  Dakini and the Female Spirit date=2006-12-19 -  Dakini on khandro.net
หมวดหมู่:ยิดัม
สถานีย่อย:ประเทศฝรั่งเศส/บทนำ

left
ฝรั่งเศส (France)  หรือชื่ออย่างเป็นทางการคือ สาธารณรัฐฝรั่งเศส (French Republic)  (ฝรั่งเศส: République française ออกเสียง IPA|ʁepyˈblik fʁɑ̃ˈsɛz) เป็นประเทศที่มีศูนย์กลางตั้งอยู่ในภูมิภาคยุโรปตะวันตก ทั้งยังประกอบไปด้วยเกาะและดินแดนอื่น ๆ ในต่างทวีป ชาวฝรั่งเศสมักจะเรียกฝรั่งเศสแผ่นดินใหญ่ว่า "หกเหลี่ยม" (L'Hexagone) เนื่องจากลักษณะภูมิประเทศและอาณาเขตของประเทศฝรั่งเศส
ประเทศฝรั่งเศสมีพรมแดนติดกับประเทศเบลเยียม ลักเซมเบิร์ก เยอรมนี สวิตเซอร์แลนด์ อิตาลี โมนาโก อันดอร์รา และสเปน และเนื่องจากประเทศฝรั่งเศสมีดินแดนโพ้นทะเลไว้ในครอบครอง ทำให้มีอาณาเขตติดกับประเทศบราซิลและซูรินาเม (ติดกับเฟรนช์เกียนา) และหมู่เกาะอินดีสเนเธอร์แลนด์ตะวันตก (ติดกับแซงต์-มาแตง) อีกด้วย นอกจากนั้นประเทศฝรั่งเศสยังเชื่อมกับสหราชอาณาจักรทางอุโมงค์ช่องแคบอังกฤษอีกด้วย 
สาธารณรัฐฝรั่งเศสปกครองด้วยระบอบประชาธิปไตย แบบสาธารณรัฐเดี่ยวกึ่งประธานาธิบดี โดยมีอุดมการณ์จากคำประกาศสิทธิมนุษยชนและพลเมือง ในคริสต์ศตวรรษที่ 18 และ 19 ฝรั่งเศสเป็นหนึ่งในประเทศจักรวรรดินิยมที่มีอาณานิคมในครอบครองมากที่สุดแห่งหนึ่งในโลก แผ่อาณาเขตบริเวณทวีปแอฟริกาตะวันตกและเอเชียอาคเนย์ ซึ่งเห็นได้ชัดจากการมีอิทธิพลเหนือวัฒนธรรมและการเมืองการปกครองในอาณานิคมนั้น ๆ ประเทศฝรั่งเศสเป็นประเทศที่พัฒนาแล้วและมีเศรษฐกิจที่ใหญ่เป็นอันดับที่ 6 ของโลก ประเทศฝรั่งเศสยังเป็นประเทศที่มีนักท่องเที่ยวมากที่สุดในโลกอีกด้วย โดยมีนักท่องเที่ยวชาวต่างประเทศกว่า 79 ล้านคนต่อปี (รวมทั้งนักท่องเที่ยวทางธุรกิจ แต่ไม่รวมนักท่องเที่ยวที่อยู่ภายในประเทศน้อยกว่า 24 ชั่วโมง) ประเทศฝรั่งเศสเป็นประเทศผู้ก่อตั้งสหภาพยุโรปและเป็นประเทศที่ใหญ่ที่สุดในสมาชิกสหภาพอีกด้วย ฝรั่งเศสเองยังเป็นประเทศผู้ก่อตั้งสหประชาชาติ, ประชาคมผู้ใช้ภาษาฝรั่งเศสโลก, G8 และสหภาพละติน ประเทศฝรั่งเศสยังเป็นสมาชิกถาวรของคณะมนตรีความมั่นคงแห่งสหประชาชาติและเป็นมหาอำนาจนิวเคลียร์อีกด้วย  (อ่านต่อ...)
สถานีย่อย:ประเทศฝรั่งเศส/บทความแนะนำ

right
รัฐสภาฝรั่งเศส (Parlement français) เป็นสถาบันฝ่ายนิติบัญญัติในระบบการปกครองของประเทศฝรั่งเศส โดยยึดระบบสองสภา (Bicamérisme) ซึ่งประกอบไปด้วย- สภาสูง (Chambre haute) หรือเรียกว่า วุฒิสภา (Sénat) ซึ่งทำหน้าที่เป็นผู้แทนท้องถิ่นมาจากการเลือกตั้งโดยอ้อม - สภาล่าง (Chambre basse) หรือเรียกว่า สภาผู้แทนราษฎร (Assemblée nationale française) ซึ่งมาจากการเลือกตั้งโดยตรงของประชาชน
โดยผู้มีสิทธิเลือกตั้งคือชาวฝรั่งเศสทั้งหญิงและชาย มีอายุไม่ต่ำกว่า 18 ปี และไม่เป็นบุคคลต้องห้ามมิให้ใช้สิทธิเลือกตั้งตามที่กฎหมายกำหนด 
คุณสมบัติของผู้มีสิทธิสมัครรับเลือกตั้ง (Conditions de candidature et d'éligibilité) มีดังนี้
1. คุณสมบัติ (Eligibilité)
บุคคลสัญชาติฝรั่งเศสทั้งเพศหญิงและชายมีสิทธิลงสมัครรับเลือกตั้ง นอกจากคุณสมบัติดังกล่าวแล้ว ยังต้องไม่เป็นบุคคลไร้ความสามารถหรือมีลักษณะต้องห้ามตามที่กฎหมายกำหนด
2. ลักษณะต้องห้าม (Inéligibilité)
: 2.1 ลักษณะต้องห้ามอันเกี่ยวข้องกับลักษณะบุคคล
:: • อยู่ภายใต้ความคุ้มครอง การควบคุมในทางปกครอง
:: • ต้องโทษมิให้ใช้สิทธิเลือกตั้ง
:: • ถูกประกาศให้เป็นบุคคลล้มละลาย ถูกห้ามมิให้บริหารงานรัฐวิสาหกิจ หรือต้องสะสางบัญชีทรัพย์สินตามคำสั่งศาล
:: • ไม่ได้เข้ารับการเกณฑ์ทหารตามกฎหมาย อ่านต่อ ...
บทความแนะนำประจำเดือนก่อน เมษายน ...
สถานีย่อย:ประเทศฝรั่งเศส/ข่าวเด่น

left
ลาซาเร ปอนติเชลลี (Lazare Ponticelli) เป็นหนึ่งในทหารกว่า 8.4 ล้านคนที่ได้ร่วมรบภายใต้ธงชาติฝรั่งเศสในสงครามโลกครั้งที่ 1 และเป็นทหารผ่านศึกคนสุดท้ายในกองทัพฝรั่งเศสที่ได้ร่วมในมหาสงครามที่มีชีวิตยืนยาวที่สุด ปอนติเชลลีเสียชีวิตเมื่อวันพุธ 12 มีนาคม พ.ศ. 2550 ที่บ้านพักในเครมลิน-บีแซ็ตร์ กรุงปารีส โดยมีอายุ 110 ปี 
ประธานาธิบดีนิโกลาส์ ซาร์โกซีได้ออกมาประกาศการเสียชีวิต และได้กล่าวว่าเป็นการเศร้าโศกอย่างไม่มีที่สิ้นสุด มีนายทหารน้อยกว่า 24 คนที่เป็นทหารผ่านศึกสงครามโลกครั้งที่ 1 และยังมีชีวิตอยู่ถึงปัจจุบัน ในปีนี้มีทหารผ่านศึกเสียชีวิตไปแล้ว 6 คน รวมถึงทหารผ่านศึกชาวเยอรมนีที่เพิ่งเสียชีวิตไปและต่อมาคือปอนติเชลลี่
การมีชีวิตรอดไม่ได้ถือว่าเป็นการประสอบความสำเร็จแต่อย่างใด และปอนติเชลลี่ก็ได้ให้สัมภาษณ์กับรอยเตอร์ในปีที่แล้วว่า "ไม่เคยรู้มาก่อนว่ามาถึงจุดนี้ได้อย่างไร" เขาได้กล่าวอยู่เสมอว่าเกียรติประวัตินั้นตกอยู่กับทหารฝรั่งเศสกว่า 1.3 ล้านคนที่ได้เสียชีวิตระหว่างสงคราม และเมื่อสัปดาห์เลขานุการรัฐมนตรีว่าการกระทรวงกลาโหม โรเบิร์ต เอ็ม. เกตส์ได้สดุดียกย่องทหารผ่านศึก โดยเฉพาะทหารผ่านศึกอเมริกันคนสุดท้ายที่ได้ถูกส่งไปรบในต่างประเทศ แฟรงค์ บักเคิลส์ ซึ่งมีอายุกว่า 107 ปี ในทางกลับกันรัฐบาลเยอรมนีกลับเพิกเฉยต่อการเสียชีวิตของทหารผ่านศึกชาวเยอรมนีคนสุดท้าย เอริช แคสต์เนอร์ ซึ่งเสียชีวิตเมื่อวันที่ 1 มกราคม พ.ศ. 2550
เมื่อฌากส์ ชีรักเป็นประธานาธิบดีฝรั่งเศส เขาได้สาบานว่าจะแสดงความเคารพต่อทหารผ่านศึกคนสุดท้ายโดยให้มีงานศพอย่างสมเกียรติ แต่ปอนติเชลลี่กลับต่อต้านแนวความคิดของชีรัก โดยกล่าวว่ามันจะเป็นการลบหลู่ทหารคนอื่นๆ ที่ได้เสียชีวิตไปแล้ว โดยไม่มีพิธีหรืองานศพใดๆ
แต่หลังจากการเสียชีวิตในเดือนมกราคมของทหารผ่านศึกชาวฝรั่งเศส หลุยส์ เดอ กาเซอนาฟ (110 ปี) ปอนติเชลลี่ได้ตกลงที่จะให้มีงานระลึกเล็กๆ แด่เหล่าทหารผ่านศึกที่ได้เสียชีวิตไปแล้ว "ไม่อึกทึกครึกโครม ไม่มีขบวน" เขากล่าว
ข่าวเด่นก่อนๆ ...
แอ่งใต้แนวสันกระดูกสะบัก

แอ่งใต้แนวสันกระดูกสะบัก หรือ แอ่งอินฟราสไปนาตัส (infraspinatous fossa) เป็นแอ่งขนาดใหญ่ที่อยู่ใต้แนวสันกระดูกสะบัก มีขนาดใหญ่กว่าแอ่งเหนือแนวสันกระดูกสะบัก (supraspinatous fossa) ที่อยู่ด้านบน ที่ขอบด้านใกล้กระดูกสันหลังจะเห็นว่ามีลักษณะเว้าตื้นในส่วนบน ในส่วนตรงกลางจะมีลักษณะนูนขึ้น ในขณะที่ขอบด้านใกล้รักแร้จะเป็นร่องลึกวิ่งจากด้านบนไปยังส่วนล่าง
2 ใน 3 ด้านใกล้กลาง (medial 2/3) ของแอ่งนี้เป็นจุดเกาะต้นของกล้ามเนื้ออินฟราสไปนาตัส (Infraspinatus) ส่วน 1 ใน 3 ด้านนอก (lateral third) จะถูกคลุมด้วยกล้ามเนื้อดังกล่าว

**ภาพอื่นๆ**

**แหล่งข้อมูลอื่น**
  SUNY Figs 03:01-10 date=2011-05-19 
หมวดหมู่:ไหล่
รอยเว้าเหนือแนวสันกระดูกสะบัก

รอยเว้าเหนือแนวสันกระดูกสะบัก (suprascapular notch; scapular notch) เป็นรอยเว้าในส่วนด้านนอกลำตัวของขอบบนของกระดูกสะบัก (scapula) ติดกับฐานของโคราคอยด์ โพรเซส (coracoid process)
รอยเว้านี้จะถูกคลุมด้านบนปิดด้วยเอ็นซุพีเรียร์ทรานสเวิร์ส (superior transverse ligament) กลายเป็นช่องซึ่งให้เส้นประสาทเหนือกระดูกสะบัก (suprascapular nerve) (แต่หลอดเลือดแดงเหนือกระดูกสะบักไม่วิ่งผ่านช่องนี้) ในบางครั้งเอ็นนี้จะเปลี่ยนเป็นกระดูก

**ดูเพิ่ม**
 หลอดเลือดแดงเหนือกระดูกสะบัก (Suprascapular artery)- เอ็นซุพีเรียร์ทรานสเวิร์สสแคปูลา (Superior transverse scapular ligament)- เส้นประสาทเหนือกระดูกสะบัก (Suprascapular nerve)

**แหล่งข้อมูลอื่น**
  Photo of model at Waynesburg College date=2008-12-17 -  Anatomy at PSU date=2008-12-19 -  Norman/Georgetown date=2007-12-15 
หมวดหมู่:ไหล่
แอ่งกลีนอยด์

แอ่งกลีนอยด์ (glenoid cavity; glenoid fossa of scapula) เป็นพื้นผิวที่เป็นข้อต่อ มีลักษณะตื้น รูปชมพู่หรือลูกแพร์ อยู่ที่มุมด้านข้างของกระดูกสะบัก แอ่งนี้เป็นข้อต่อที่รับกับหัวของกระดูกต้นแขน (humerus) ฐานล่างของแอ่งนี้กว้างกว่ายอดบน
พื้นผิวของแอ่งนี้ปกคลุมด้วยกระดูกอ่อน ที่ขอบซึ่งยกสูงขึ้นเล็กน้อยยึดติดกับโครงสร้างที่เป็นไฟโบรคาร์ทิเลจ (fibrocartilage) เรียกว่า กลีนอยด์ ลาบรัม (glenoid labrum) ซึ่งช่วยในการยกขอบให้แอ่งนี้ลึกขึ้น

**แหล่งข้อมูลอื่น**
  Diagram at cerrocoso.edu date=2006-05-01 -  SUNY Figs 03:02-07 date=2011-05-19 - Glenoid+fossa
หมวดหมู่:ไหล่
สถานีย่อย:ประเทศฝรั่งเศส/บุคคลประจำเดือน

left
อาร์คดัชเชสมารี หลุยส์แห่งออสเตรีย (Marie Louise d'Autriche) (พระนามเต็ม: มาเรีย ลูโดวิก้า ลีโอโพลดีน่า ฟรานซิสก้า เธเรเซีย โจเซฟ่า ลูเซีย, Maria Ludovika Leopoldina Francisca Theresia Josepha Lucia von Habsburg-Lorraine (Bonaparte)) ทรงเป็นอาร์คดัชเชสแห่งออสเตรีย ก่อนที่จะทรงอภิเษกสมรสกับสมเด็จพระจักรพรรดินโปเลียนที่ 1 แห่งฝรั่งเศส เพื่อกระชับความสัมพันธ์ระหว่างประเทศของจักรวรรดิฝรั่งเศส และจักรวรรดิโรมันอันศักดิ์สิทธิ์ พระองค์ทรงเป็นพระมเหสีองค์ที่ 2 ของนโปเลียน จึงทรงได้รับการสถาปนาเป็นสมเด็จพระจักรพรรดินีแห่งฝรั่งเศส และเมื่อปีพ.ศ. 2360 พระองค์ทรงเป็น ดัชเชสแห่งปาร์มา ปิอาเซนซ่า และกูแอสตาลล่า นอกจากนี้พระองค์ยังทรงเป็นพระราชปนัดดาในสมเด็จพระราชินีมารี อังตัวเนตแห่งฝรั่งเศสอีกด้วย...
อาร์คดัชเชสมาเรีย ลูเซียทรงประสูติเมื่อวันที่ 12 ธันวาคม พ.ศ. 2334 ณ กรุงเวียนนา ประเทศออสเตรีย ทรงเป็นพระราชธิดาองค์โตในสมเด็จพระจักรพรรดิฟรานซ์ที่ 2 แห่งโรมันอันศักดิ์สิทธิ์ (พระราชโอรสในสมเด็จพระจักรพรรดิลีโอโพลด์ที่ 2 แห่งโรมันอันศักดิ์สิทธิ์) และพระมเหสีองค์ที่ 2 ของพระองค์ เจ้าหญิงมาเรีย เทเรซ่าแห่งทู ซิชิลีส์ เมื่อทรงพระเยาว์ พระองค์ทรงได้รับการศึกษาด้านภาษาจากครูผู้สอนชาวเยอรมัน ตามพระบัญชาของสมเด็จพระราชชนกและสมเด็จพระราชชนนี ดังนั้น พระองค์จึงทรงสามารถตรัสและทรงอักษรเป็นภาษาอังกฤษ ภาษาฝรั่งเศส ภาษาอิตาลี ภาษาละติน และภาษาสเปน เป็นต้น อ่านต่อ ...
บุคคลประจำเดือนก่อน เมษายน ...
สถานีย่อย:ประเทศฝรั่งเศส/รู้หรือไม่

right- รถไฟเตเฌเว (TGV) เป็นรถไฟที่มีความเร็วที่สุดในโลก ด้วยความเร็ว 574.8 กม./ชม.- หอไอเฟล เคยเป็นสิ่งก่อสร้างที่สูงที่สุดในโลกระหว่างปี พ.ศ. 2432 - พ.ศ. 2474 จุดประสงค์ในการสร้างเพื่อเป็นซุ้มประตูทางเข้างาน Exposition Universelle 1889 เพื่อฉลองการปฏิวัติฝรั่งเศสครบ 100 ปี- ประเทศฝรั่งเศสเป็นประเทศที่ใหญ่ที่สุดในกลุ่มสหภาพยุโรป ด้วยพื้นที่ 674,843 กม²- นอเทรอดาม (Notre Dame) ในภาษาฝรั่งเศสหมายถึง พระแม่มารี (Our Lady) ซึ่งนำมาใช้เป็นชื่อสิ่งก่อสร้างและอื่นๆ เป็นจำนวนมาก เช่น โบสถ์ มหาวิหาร มหาวิทยาลัย ภาพยนตร์ เพลง วงดนตรี ฯลฯ ส่วนมากมักจะรู้จักกันในนามมหาวิหารนอเทรอดาม- ปลาซ เดอ เลตวล (Place de l'Étoile) มีความหมายว่า จัตุรัสแห่งดวงดาว โดยได้ชื่อมาจากลักษณะที่ถนน 12 สายมาบรรจบ ณ จัตุรัสแห่งนี้ ต่อมาในปี พ.ศ. 2513 จัตุรัสดังกล่าวได้เปลี่ยนชื่อมาเป็น ปลาซ ชาร์ลส์ เดอ โกลล์ (Place Charles de Gaulle) เพื่อยกย่องเกียรติอดีตประธานาธิบดี- ตูร์เดอฟรองซ์ (Tour de France) เป็นการแข่งขันจักรยานทางไกลที่ใหญ่ที่สุดในโลก เริ่มขึ้นครั้งแรกในปี พ.ศ. 2446 ถึงปัจจุบันมีอายุกว่า 105 ปี โดยชาวฝรั่งเศสชนะการแข่งขันมากที่สุด 36 ครั้ง รองลงมาเป็นเบลเยียม 18 ครั้ง ในขณะที่ผู้แข่งที่ชนะมากครั้งที่สุดคือแลนซ์ อาร์มสตรอง (7 ครั้ง) ส่วนผู้ชนะการแข่งขันครั้งล่าสุดเป็นชาวสเปน ชาวฝรั่งเศสไม่ได้ชนะการแข่งขันนี้มากว่า 22 ปี- ประเทศฝรั่งเศสเคยจัดนิทรรศการนานาชาติ (Exposition Universelle) มาทั้งหมด 6 ครั้ง ได้แก่ปี พ.ศ. 2398, 2410, 2421, 2432, 2443 และ 2480 โดยเฉลี่ยมีประเทศที่เข้าร่วมกว่า 40 ประเทศต่อครั้ง
พรรคชาติสังคม

พรรคชาติสังคม ก่อตั้งขึ้นมาหลังการรัฐประหารในปี พ.ศ. 2500 เป็นพรรคการเมืองลำดับที่ 7/2500 จดทะเบียนวันที่ 21 ธันวาคม พ.ศ. 2500 มีจอมพลสฤษดิ์ ธนะรัชต์ เป็นหัวหน้าพรรค รองหัวหน้าพรรค ได้แก่ถนอม กิตติขจร, สุกิจ นิมมานเหมินท์ เลขาธิการพรรค คือประภาส จารุเสถียร

**ประวัติ**
หลังการรัฐประหารครั้งแรกของจอมพลสฤษดิ์เมื่อวันที่ 16 กันยายน พ.ศ. 2500 เขาจัดให้มีการเลือกตั้งทั่วไปในวันที่ 15 ธันวาคม พ.ศ. 2500 ก่อนรัฐประหาร ผู้สนับสนุนจอมพลสฤษดิ์ได้ก่อตั้งพรรคสหภูมิ ซึ่งทางพรรคทำผลงานได้ค่อนข้างน่าผิดหวังโดยได้ที่นั่งในสภาผู้แทนราษฎรเพียง 44 ที่นั่งจากทั้งหมด 160 ที่นั่ง ที่นั่งส่วนใหญ่ตกเป็นของผู้สมัครอิสระ รวมทั้งอดีตสมาชิกพรรคเสรีมนังคศิลาหลายคนที่ละทิ้งพรรคแต่ไม่ได้เข้าร่วมกับพรรคสหภูมิ
เพื่อให้ควบคุมรัฐสภาได้สะดวกยิ่งขึ้น จอมพลสฤษดิ์จึงได้ก่อตั้งพรรคชาติสังคม โดยรวมพรรคสหภูมิเข้ากับกลุ่มอดีต ส.ส. ของพรรคเสรีมนังคศิลา โดยจอมพลสฤษดิ์เป็นหัวหน้าพรรค พลโทถนอม กิตติขจร มือขวาของเขา และนายสุกิจ นิมมานเหมินท์เป็นรองหัวหน้าพรรค และพลโทประภาส จารุเสถียร เป็นเลขาธิการพรรค พรรคยึดคำขวัญ ชาติ ศาสนา พระมหากษัตริย์ ประชาธิปไตย สังคม 
อดีตสมาชิกพรรคสหภูมิส่วนใหญ่ไม่พอใจการเคลื่อนไหวครั้งนี้ เนื่องจากไม่ต้องการเกี่ยวข้องกับกลุ่มของอดีต ส.ส. พรรคเสรีมนังคศิลา กลุ่มอดีตส.ส.พรรคสหภูมิ 36 คน ลงชื่อในจดหมายประท้วงจอมพลสฤษดิ์ แต่ให้คำมั่นว่าจะสนับสนุนต่อไป การที่นายพจน์ สารสิน นายกรัฐมนตรีรักษาการลาออก อาจเป็นเพราะไม่ต้องการเป็นหุ่นเชิดของคณะรัฐประหาร พลโทถนอมเข้ารับตำแหน่งนายกรัฐมนตรีเมื่อวันที่ 1 มกราคม พ.ศ. 2501 ตามคำร้องขอของจอมพลสฤษดิ์ซึ่งพักรักษาตัวอยู่ที่บางแสนเพื่อรักษาโรคตับของเขา

**อ้างอิง**

**ดูเพิ่ม**
 จอมพลสฤษดิ์ ธนะรัชต์- จอมพลถนอม กิตติขจร- การเลือกตั้งในประเทศไทยครั้งที่ 10- รัฐประหารในประเทศไทย พ.ศ. 2500- รัฐประหารในประเทศไทย พ.ศ. 2501

**แหล่งข้อมูลอื่น**
  ไทยรักไทยในฐานะอภิมหาพรรค 
ชาติสังคม

หมวดหมู่:พรรคการเมืองไทยที่ก่อตั้งในปี พ.ศ. 2500
หมวดหมู่:พรรคการเมืองไทยที่ยุบพรรคในปี พ.ศ. 2501
วัดห้วยบง

วัดห้วยบง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยบง อำเภอเฉลิมพระเกียรติ จังหวัดสระบุรี ที่ดินตั้งวัดเนื้อที่ 9 ไร่ 60 ตารางวา 
วัดห้วยบง สร้างขึ้นเมื่อ พ.ศ. 2400 โดยชาวบ้านร่วมใจกันสร้าง ได้รับพระราชทานวิสุงคามสีมา วันที่ 16 กรกฎาคม พ.ศ. 2513 เขตวิสุงคามสีมากว้าง 30 เมตร ยาว 60 เมตร ผูกพัทธสีมา เมื่อวันที่ 11 กุมภาพันธ์ พ.ศ. 2516 ทางวัดได้เปิดสอนพระปริยัติธรรมตั้งแต่ พ.ศ. 2496 ได้เปิดโรงเรียนผู้ใหญ่แผนกสามัญแก่พระภิกษุสามเณร 
อาคารเสนาสนะที่สำคัญ ได้แก่ อุโบสถ กว้าง 2.90 เมตร ยาว 22 เมตร สร้าง พ.ศ. 2516 โครงสร้างคอนกรีตเสริมเหล็ก ศาลาการเปรียญ กว้าง 14 เมตร ยาว 28 เมตร สร้างด้วยคอนกรีตและไม้ พ.ศ. 2426 หอสวดมนต์กว้าง 6 เมตร ยาว 18 เมตร สร้างขึ้นเป็นอาคารครึ่งตึกครึ่งไม้ พ.ศ. 2594 กุฏิสงฆ์ จำนวน 3 หลัง เป็นอาคารไม้  

**อ้างอิง**
ห้วยบง
ทุ่งเศรษฐี

ทุ่งเศรษฐี อาจหมายถึง
สถานที่- ทุ่งเศรษฐี (กำแพงเพชร) - ชื่อทุ่งในจังหวัดกำแพงเพชร- แยกทุ่งเศรษฐี - ทางแยกในจังหวัดกำแพงเพชร- กรุทุ่งเศรษฐี - กรุพระเครื่องในจังหวัดกำแพงเพชร- วัดทุ่งเศรษฐี - อำเภอเมือง จังหวัดอุตรดิตถ์
 ภาพยนตร์- ทุ่งเศรษฐี - ภาพยนตร์ในปี พ.ศ. 2514
วัดทุ่งเศรษฐี

วัดทุ่งเศรษฐี สามารถหมายถึง- วัดทุ่งเศรษฐี (กรุงเทพมหานคร) - วัดทุ่งเศรษฐี (จังหวัดอุตรดิตถ์) ตำบลป่าเซ่า อำเภอเมือง จังหวัดอุตรดิตถ์- วัดทุ่งเศรษฐี (จังหวัดสมุทรสงคราม) ตำบลเหมืองใหม่ อำเภออัมพวา จังหวัดสมุทรสงคราม- วัดทุ่งเศรษฐี (จังหวัดขอนแก่น) อำเภอเมือง จังหวัดขอนแก่น- วัดทุ่งเศรษฐี (จังหวัดสุโขทัย) อุทยานประวัติศาสตร์ศรีสัชนาลัย จังหวัดสุโขทัย
ปุ่มใต้แอ่งกลีนอยด์

ปุ่มใต้แอ่งกลีนอยด์ (infraglenoid tubercle) เป็นส่วนของกระดูกสะบักที่อยู่ใต้แอ่งกลีนอยด์ (gleniod cavity) เป็นจุดเกาะของปลายจุดเกาะต้นด้านยาว (long head) ของกล้ามเนื้อไตรเซ็ปส์ เบรคิไอ (triceps brachii)

**แหล่งข้อมูลอื่น**
 15 - "Axillary Region: Scapula (Left) "- radiographsul (xrayleftshoulder)
หมวดหมู่:ไหล่
ตูเลเซอแคร

"ตูเลเซอแคร" (Tous les secrets, "ทุกความลับ") เป็นซิงเกิลที่ 2 จากอัลบั้มรวมเพลงยอดนิยมภาษาฝรั่งเศสของเซลีน ดิออน องเนอช็องช์ปา  ออกจำหน่ายเมื่อวันที่ 13 มีนาคม พ.ศ. 2549 ในบางประเทศ นอกจากนี้เพลงนี้ "ตูเลเซอแคร" ยังเป็นเพลงประกอบภาพยนตร์การ์ตูนแอนนิเมชันฝรั่งเศสเรื่อง Asterix and the Vikings

**เบี้องหลังและการเผยแพร่**
เพลงประพันธ์และอำนวยการสร้างโดย Kristian Lundin (ผู้ประพันธ์เพลง "แดตส์เดอะเวย์อิตอิส", "แอมอะไลฟ์") และ ฌัก เวอเนอรูโซ ประพันธ์ในฉบับภาษาฝรั่งเศส (ผู้ประพันธ์เพลง "ซูเลอวอง", "ตูลอร์เดซอม", "กงตร์นาตูร์", "เฌอเนอวูซูบลีปา")
"ตูเลเซอแคร" ออกเผยแพร่ผ่านสถานีวิทยุ ในโปแลนด์ในวันที่ 1 กันยายน พ.ศ. 2548 และในแคนาดาในเดือนกุมภาพันธ์ พ.ศ. 2549  และวางจำหน่ายเพื่อการค้าในบางประเทศในทวีปยุโรป เมื่อวันที่ 13 มีนาคม พ.ศ. 2549 ภาพปกของตูเลเซอแคร นำมาใช้อีกครั้งจากซิงเกิล "แฮฟยูเอเวอร์บีนอินเลิฟ" ที่วางจำหน่ายในปี พ.ศ. 2545
ไฟล์:TLS LYHD MV.jpg|thumb|left|200px|เซลีนในมิวสิกวิดีโอเพลง "ตูเลเซอแคร" และ "เล็ดยัวร์ฮาร์ตดีไซด์" (พ.ศ. 2549)
อีกเพลงหนึ่งของซิงเกิล "ตูเลเซอแคร" คือเพลง "เล็ดยัวร์ฮาร์ตดีไซด์"  เป็นฉบับภาษาอังกฤษของเพลงตูเลเซอแคร ทั้ง 2 ฉบับสามารถฟังได้ในอัลบั้มเพลงประกอบภาพยนตร์ Asterix and the Vikings ซึ่งวางจำหน่ายในวันที่ 3 เมษายน พ.ศ. 2549
มิวสิกวิดีโอ ของทั้ง 2 ฉบับ ประกอบไปด้วย ภาพจากภาพยนตร์ และภาพเซลีน ขณะบันทึกเพลงในห้องบันทึกเสียง เผยแพร่เมื่อวันที่ 27 กุมภาพันธ์ พ.ศ. 2549 ต่อมาได้บรรจุอยู่ในแผ่นดีวีดีภาพยนตร์เรื่อง Asterix and the Vikings ออกจำหน่ายเมื่อวันที่ 25 ตุลาคม พ.ศ. 2549
เซลีนเคยบันทึกเสียงก่อนแสดงในเพลงตูเลเซอแคร ในรายการโทรทัศน์ประเทศฝรั่งเศส เรียกว่า "ฮิตแมตชีน" ระหว่างการเยือนฝรั่งเศสของเธอ ในเดือนตุลาคม พ.ศ. 2548 และแพร่ภาพในเดือนเมษายน พ.ศ. 2549
"ตูเลเซอแคร" ขึ้นสู่อันดับที่ 1 ในชาร์ตโปลิช อาร์เอ็มเอฟ, อันดับที่ 7 ในควิเบก,  อันดับที่ 10 ในกรีซ, อันดับที่ 20 ในฝรั่งเศส และอันดับที่ 33 ในเบลเยี่ยม
นอกจากนี้ฌักยังประพันธ์และอำนวยการสร้าง 4 เพลงจากอัลบั้ม แดล ของเซลีนที่จำหน่ายในปี พ.ศ. 2550 อีกด้วย  

**รูปแบบและรายชื่อเพลง**
ซิงเกิลซีดีฉบับยุโรป
#"ตูเลเซอแคร" – 2:44
#"เล็ดยัวร์ฮาร์ตดีไซด์" – 2:45

**ชาร์ต**

**ประวัติเผยแพร่**

**อ้างอิง**
ต
ต
ปุ่มเหนือแอ่งกลีนอยด์

ปุ่มเหนือแอ่งกลีนอยด์ (Supraglenoid tubercle)  เป็นส่วนของกระดูกสะบักที่อยู่เหนือแอ่งกลีนอยด์ (gleniod cavity) เป็นจุดเกาะของปลายจุดเกาะต้นด้านยาว (long head) ของกล้ามเนื้อไบเซ็ปส์ เบรคิไอ (biceps brachii)

**แหล่งข้อมูลอื่น**
 lesson1bonesofpostshoulder- radiographsul (xrayleftshoulder)- 15
หมวดหมู่:ไหล่
แคร์รอตป่า

แคร์รอตป่า (wild carrot; Daucus carota) เป็นพืชดอกสีขาวในวงศ์ Apiaceae ซึ่งเป็นพืชท้องถิ่นในเขตอบอุ่นของยุโรปและเอเชียตะวันตกเฉียงใต้ และถูกนำไปปลูกใช้ในอเมริกาเหนือและออสเตรเลีย

**อนุกรมวิธาน**
แคร์รอตได้รับการอธิบายอย่างเป็นทางการครั้งแรกโดยกาโรลุส ลินเนียส ในผลงาน Species Plantarum ใน ค.ศ. 1753 ใน ค.ศ. 2016 ทีมนานาชาติ (international team) ได้ตั้งชื่อจีโนมแบบเต็มเป็น Daucus carota

**ดูเพิ่ม**
 Daucus pusillus แคร์รอตป่าอเมริกัน

**อ้างอิง**

**อ่านเพิ่ม**
 cite book|author=Blanchan, Neltje|title=Wild Flowers Worth Knowing|year=2005|publisher=Project Gutenberg Literary Archive Foundation|title-link=Wild Flowers Worth Knowing|author-link=Neltje Blanchan- isbn=978-3-540-34535-0- publisher=Cambridge University Press- publisher=Chatto and Windus- isbn=978-0-7232-5175-0- isbn=978-0-85199-129-0

**แหล่งข้อมูลอื่น**
  Connecticut Botanical Society date=2015-02-28 
หมวดหมู่:ผัก
หมวดหมู่:วงศ์ผักชี
หมวดหมู่:พืชที่มีฤทธิ์ต้านอนุมูลอิสระ
หมวดหมู่:พืชหัว
ฮิอิรากิ (พืช)

ฮิอิรากิ (p=dong shu; (hiiragi) มีชื่อทางวิทยาศาสตร์ว่า Osmanthus heterophyllus หรือรู้จักกันในชื่อ Holly Osmanthus เป็นพืชชนิดหนึ่งที่พบในแถบเอเชียตะวันออก

**แหล่งข้อมูลอื่น**
หมวดหมู่:วงศ์มะลิ
ฮิอิรากิ

ฮิอิรากิ (hiiragi) อาจหมายถึง- ฮิอิรากิ (พืช) - พืชชนิดหนึ่งที่พบในเอเชียตะวันออก- ฮิอิรากิ (ซิงเกิล) - ซิงเกิลของวงดนตรี Do As Infinity- อาโออิ ฮิอิรากิ - นักวาดการ์ตูนชาวญี่ปุ่น- รุมิ ฮิอิรากิ - นักแสดงชาวญี่ปุ่น- ฮิอิรากิ คางามิ และ ฮิอิรากิ สึคาสะ - ตัวละครจากการ์ตูนเรื่อง ลัคกี้ สตาร์
เฌอเนอวูซูบลีปา

"เฌอเนอวูซูบลีปา" (Je ne vous oublie pas, "ฉันไม่ลืมคุณ") เป็นซิงเกิลแรกจากอัลบั้มรวมเพลงยอดนิยมภาษาฝรั่งเศสของเซลีน ดิออน องเนอช็องฌ์ปา วางจำหน่ายในรูปแบบดาวน์โหลดในแคนาดาเมื่อวันที่ 27 กันยายน ค.ศ. 2005และฝรั่งเศสในวันที่ 3 ตุลาคม ค.ศ. 2005 ส่วนซิงเกิลซีดีได้มีการเผยแพร่ในฝรั่งเศส เบลเยียม และสวิตเซอร์แลนด์ในช่วงกลางตุลาคม ค.ศ. 2005

**ภูมิหลังและการเผยแพร่**
คำร้องประพันธ์โดย ฌัก เวอเนอรูโซ  (ผู้ทำงานร่วมกับเซลีน ดิออนในอัลบั้ม อวีนฟีเยอเอกัตเรอตี อัลบั้มภาษาฝรั่งเศสก่อนหน้านี้) กล่าวว่าเพลงนี้เป็นการขอบคุณแฟนเพลงของเธอ 
"เฌอเนอวูซูบลีปา" ออกจำหน่ายเพื่อการค้าในบางประเทศในยุโรป และออกเผยแพร่ในสถานีวิทยุแบบซิงเกิลสถานีวิทยุในแคนาดา
มิวสิกวิดีโอ ถ่ายทำและอำนวยการผลิตในโรงละครมอนทรีออล อิมพีเรียล ประเทศแคนาดาเมื่อวันที่ 25 กรกฎาคม ค.ศ. 2005 โดย Didier Kerbrat และออกเผยแพร่ในเดือนกันยายน ค.ศ. 2005
เซลีน ดิออนเยือนฝรั่งเศสในเดือนตุลาคม ค.ศ. 2005 เพื่อโปรโมตอัลบั้มใหม่ของเธอ และแสดงเพลง "เฌอเนอวูซูบลีปา" ในรายการโทรทัศน์หลายรายการ ซิงเกิลขึ้นสู่อันดับที่ 2 (สถานะ: ซิลเวอร์ - 163,600 แผ่น) และประสบความสำเร็จในอีก 3 ที่ได้แก่ อันดับ 3 ในควิเบก, อันดับ 4 ในเบลเยี่ยม, อันดับ 8 ในยุโรป และอันดับที่ 21 ในสวิตเซอร์แลนด์ 
"เฌอเนอวูซูบลีปา" ได้รับการเสนอชื่อชิงรางวัล รางวัลเฟลิกซ์ ในปี ค.ศ. 2006 ในประเภทเพลงยอดเยี่ยมแห่งปี 
ในฉบับของเพลง "เฌอเนอวูซูบลีปา" ที่ขับร้องโดยเซลีน ดิออน และ 500 นักคอรัส วางจำหน่ายเมื่อเดือนพฤศจิกายน ค.ศ. 2006 ในอัลบั้ม 500 Choristes avec.../vol.2 และบรรจุในซิงเกิลเพลงภาษาฝรั่งเศสของเซลีนในปี พ.ศ. 2550 "เอซีลนองแรสเตกวีน (เฌอเซอเรแซล-ลา)"
นอกจากนี้ ชากยังประพันธ์และอำนวยการสร้าง 4 เพลงจากอัลบั้ม แดล ของเซลีนที่จำหน่ายในปี พ.ศ. 2550 อีกด้วย

**รูปแบบและรายชื่อเพลง**
ซิงเกิลซีดียุโรป
#"เฌอเนอวูซูบลีปา" – 3:35
#"ซูเลอวอง" (ร้องกับการูและคณะประสานเสียง 500 คน) – 3:34
#"เฌอเนอวูซูบลีปา" (ทำนองบรรเลง) – 3:35

**ชาร์ต**

**รายสัปดาห์**

**ปลายปี**

**ใบรับรองและยอดขาย**

**ประวัติเผยแพร่**

**อ้างอิง**
ฌ
ฌ
สินค้าบริโภค

ไฟล์:Cinatown (Unsplash).jpg|thumb|รถยนต์เป็นสินค้าบริโภครูปแบบหนึ่ง
ในเชิงของวิชาเศรษฐศาสตร์ สินค้าบริโภค หมายถึงสินค้าที่สุดท้ายแล้วใช้บริโภคมากกว่าที่จะนำไปผลิตสินค้าอื่นต่อ ตัวอย่างเช่น รถยนต์ที่ขายให้ผู้บริโภคถือเป็นสินค้าบริโภค หรือ "สินค้าสุดท้าย" (final goods) ส่วนยางล้อรถที่ขายให้ผู้ผลิตรถยนต์ไม่ถือเป็นสินค้าสุดท้ายแต่เป็นสินค้าช่วงกลาง (intermediate goods)ที่นำมาใช้ประกอบเป็นสินค้าสุดท้าย
เมื่อนำมาใช้เป็นตัวชี้วัดรายได้ประชาชาติ คำว่า "สินค้าสุดท้าย" จะรวมเฉพาะสินค้าใหม่ เช่น ผลิตภัณฑ์มวลรวมในประเทศ (GDP) จะแยกสินค้าที่คิดไปแล้วในปีก่อนๆ ออกเพื่อป้องกันการนับผลิตภัณฑ์ที่นำมาขายต่อซ้อนมือที่สองและสาม
"สินค้าบริโภค" นับเป็น "สินค้าสุดท้าย" ที่จงใจทำลายเพื่อป้อนตลาดมวลชน เช่นสินค้าบริโภคจะไม่รวมการขึ้นทุน หนี้สิน เช่นปัจจุบันวัตถุที่ไร้ค่า และสินค้าดังกล่าวจะจัดเป็นสินค้าเริ่มต้มด้วย
"สินค้าประดิษฐกรรม" (Manufactured goods) หมายถึงสินค้าที่ผ่านกระบวนการด้วเครื่องจักรกล จึงตรงข้ามกับวัตถุดิบ แต่ถ้านับเป็นสินค้าสุดท้ายก็จะรวมสินค้าช่วงกลางไปด้วย
หมวดหมู่:สินค้าอุตสาหกรรม
หมวดหมู่:เศรษฐทรัพย์
หมวดหมู่:สินค้าประดิษฐกรรม